《润州城楼》
清代·赵绍祖

参差雉堞绕雄州，岷水东来万里流。不变京江作春酒，可堪铁瓮贮深愁。

中年抱病常为客，二月看花更上楼。白鸟烟波偏浩荡，一双飞去自悠悠。

作者简介：（1752—1833）安徽泾县人，字绳伯，号琴士。廪生。道光元年举孝廉方正。修《安徽省志》，主讲池州秀山、太平翠螺两书院。长于考订。有《通鉴注商》、《新旧唐书互證》、《金石文正续钞》、《琴士诗文钞》等。